Mara ta' 71 sena u raġel ta' 89 sena huma l-aħħar żewġ vittmi tal-pandemija tal-Covid-19 f'pajjiżna… bit-total ta' mwiet jitla għal 487. F'dawn l-ewwel 8 t'ijiem mis-sena l-ġdida, sfortunatament, tilfu ħajjithom 10 persuni waqt li kienu pożittivi għal dan il-virus Matul l-aħħar 24 siegħa, ġew irreġistrati 762 każ ġdid f'pajjiżna dan filwaqt li kellna 1107 persuni li kienu meqjusa bħala mfejjqa. Il-persuni fl-Isptar Mater Dei komplew jiżdiedu sabiex issa hemm 127 persuna li qed tingħata kura waqt li tinsab pożittiva għal virus dan filwaqt li 6 persuni qed jingħata l-kura fl-ITU.